จ.ตราด จัดพิธีทำบุญตักบาตรข้าวสารอาหารแห้งถวายพระราชกุศล
บริเวณหน้าศาลากลางจังหวัดตราด นายชาญนะ เอี่ยมแสง ผู้ว่าราชการจังหวัดตราด นำข้าราชการ พ่อค้า ประชาชนจำนวนมากพร้อมใจกันร่วมพิธีทำบุญตักบาตรข้าวสารอาหารแห้งแด่พระภิกษุสงฆ์ จำนวน 66 รูป ถวายพระราชกุศลพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระราชกุศลสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และเนื่องในโอกาสวันเฉลิมพระชนมพรรษา สมเด็จพระเจ้าอยู่หัว โดยมีพระบุรเขตธรรมคณี เจ้าคณะจังหวัดตราด (มหานิกาย) และพระวิมลเมธาจารย์ เจ้าคณะจังหวัดตราด (ธรรมยุต) และคณะสงฆ์ร่วมรับบิณฑบาตร

สำหรับการจัดพิธีทำบุญตักบาตรในครั้งนี้ มีประชาชนจำนวนมากเข้าร่วมอันเป็นเครื่องแสดงให้เห็นถึงความจงรักภักดีต่อสถาบันพระมหากษัตริย์ ร่วมกันสำนึกในพระมหากรุณาธิคุณของทุกพระองค์ท่านที่ปฏิบัติพระราชกรณียกิจน้อยใหญ่นานัปการ ยังประโยชน์ต่อพสกนิกรชาวไทย เพื่อให้พสกนิกรชาวไทยได้อยู่เย็นเป็นสุข ทางจังหวัดตราดจึงได้จัดพิธีทำบุญตักบาตรข้าวสารอาหารแห้งในครั้งนี้ขึ้น